<classify> Akitoa pongezi kwa niaba ya Waziri Mkuu Kassim Majaliwa, Waziri wa Ardhi, Nyumba na Maendeleo ya Makazi, William Lukuvi katika hafla fupi ya kumpongeza mchezaji huyo juzi, alitangaza kumpatia Samatta kiwanja eneo la Kigamboni, Dar es Salaam na wakati huo huo, akimkabidhi fedha taslimu kama zawadi ya kufanya vizuri.Lukuvi alisema Samatta amepata tuzo hiyo katika umri mdogo, hivyo wanajipongeza na kumpongeza mchezaji huyo kwa juhudi aliyofanya na kumtabiria kuwa siku moja huenda maajabu yakafanyika akawa mchezaji bora wa dunia iwapo ataendeleza juhudi katika safari ya Ulaya.Nimetumwa na Waziri Mkuu nikupongeze, watu wametafuta na kuona kuwa wewe ni Mtanzania wa kwanza kijana kutwaa tuzo hii Afrika Mashariki, na sisi kama serikali tunakupongeza,alisema na kumtakia kila la heri katika safari yake ya kisoka huko aendako.Waziri huyo alizungumzia umuhimu wa Shirikisho la Soka Tanzania TFF kutafuta uwanja aliokuwa akiutumia Samatta Mbagala kufanyia mazoezi ya mchangani na kuufanya kuwa kumbukumbu muhimu katika kuibua vipaji vingine.Ni kama alikuwa anatania kwamba kama uwanja huo umeweza kutoa mchezaji bora wa Afrika, kwa nini watu waende Afrika Kusini kufanya mazoezi wakati kuna uwanja wenye historia ya kipekee.Kwa upande wake, Waziri wa Habari, Utamaduni, Sanaa na Michezo, Nape Nnauye alisema wapo tayari kumsaidia mchezaji huyo kupambana na vikwazo vitakavyomzuia kushindwa kutimiza ndoto zake.Kwa kumsaidia Samatta, atakuwa amefungua milango kwa vijana wengi wa kitanzania, ambao sisi tunaamini wana vipaji vya kutosha, na wao wapate upenyo kwa kwenda kucheza soka nje,alisema.Naye, Rais wa TFF, Jamal Malinzi alisema ana imani tuzo aliyopata Samatta itamuongezea ari ya kufanya vizuri zaidi huko aendako.Kupitia mchezaji huyu na mafanikio aliyoyapata tuna imani yatatoa fursa kwa wachezaji wengine kusajiliwa nje ya nchi, alisema.Kwa upande wake Samatta aliishukuru serikali kwa kutambua mchango wake, lakini pia kwa jitihada za kusaidia kukuza soka la Tanzania na kuwahimiza kuendeleza jitihada hizo kwa ajili ya kusaidia wengine.  <topic>: MICHEZO 